b'\n_START_ARTICLE_\nGageo-do\n_START_PARAGRAPH_\nGageo-do (tudi Soheuksan-do in Majhni Heuksan-do) je naseljeni otok v Rumenem morju, ki je del Ju\xc5\xbene Koreje._NEWLINE_Sam otok spada pod administrativno okro\xc5\xbeje Sinan (Jeollanam-do). Z najbli\xc5\xbejim mestom, Mokpo, ga povezuje trajekt. Otok ima povr\xc5\xa1ino 9,2 km\xc2\xb2 in na njem \xc5\xbeivi okoli 470 prebivalcev. V bli\xc5\xbeini se nahaja tudi ve\xc4\x8dji otok Heuksan-do._NEWLINE_Gageo-do je pomemben iz meteorolo\xc5\xa1kega vidika, saj tu poteka skrajno ju\xc5\xbeni del rumenomorskega hladnega morskega toka. Leta 2005 je Vlada Ju\xc5\xbene Koreje objavila na\xc4\x8drte o vzpostavitvi stalne oceanografske raziskovalne baze na tem otoku.'